**ข้อแนะนำ**

**เกี่ยวกับสิทธิ์และหน้าที่ของพยานในการพิจารณาคดีทางอาญา**

**ในการพิจารณาคดีทางอาญา พยานมีสิทธิและหน้าที่ดังต่อไปนี้**:

1. **ผู้ที่ถูกเรียกตัวมาเป็นพยานมีหน้าที่มาแสดงตนและให้การเป็นพยาน (มาตรา** 177§ l)1) การไม่มาแสดงตนเนื่องจากการเจ็บป่วยจะทำได้ต่อเมื่อมีหนังสือรับรองจากแพทย์ผู้ตรวจรักษามายื่นแสดงเท่านั้น โดยไม่มีข้อยกเว้นอื่นใด (มาตรา 618a-618e) การไม่มาแสดงตนโดยไม่มีเหตุผลจะมีโทษปรับ ถูกจับกุม หรือ คุมขัง (มาตรา 285-287)

2. **ในกรณียกเว้น อาจมีการสอบปากคำพยานผ่านการประชุมทางวีดีโอ (มาตรา** 177 § 1, มาตรา 390 § 3)

3. หากพยานไม่สามารถมาแสดงตนได้ด้วยเหตุผลสำคัญ (เช่น เจ็บป่วย) เจ้าหน้าที่สามารถไปสอบปากคำพยานยังที่พักได้ (มาตรา 177 § 1a **และ** § 2)

4.หากมีข้อสงสัยเกี่ยวกับสภาพจิตของพยาน การสอบปากคำอาจทำโดยมีผู้เชี่ยวชาญทางการแพทย์หรือนักจิตวิทยาเข้าร่วมด้วย (มาตรา 192 § 2) หากพยานยินยอมก็สามารถเข้ารับการตรวจทางการแพทย์หรือการตรวจสอบโดยการพินิจด้วยสายตาได้(มาตรา 192 § 4) และเจ้าหน้าที่สามารถเก็บลายนิ้วมือ, ใช้สำลีป้ายกวาดเยื่อเมือกในช่องปาก, เก็บเส้นผม, น้ำลาย, ตัวอย่างลายมือ, กลิ่น, ถ่ายภาพ หรือบันทึกเสียงโดยไม่ต้องได้รับการยินยอมจากพยานได้ (มาตรา 192a § 1)

5.การสอบสวนพยานที่เกี่ยวข้องกับข้อมูลที่เป็นความลับหรือข้อมูลลับมากจะทำได้ต่อเมื่อพยานได้รับการปลดปล่อยให้พ้นจากภาระหน้าที่ในการรักษาความลับโดยเจ้าหน้าที่ผู้มีอำนาจแล้วเท่านั้น (มาตรา 179 § 1) พยานอาจปฏิเสธการให้การเป็นพยานได้ในกรณีที่เกี่ยวกับกรรมสิทธิ์ หรือข้อมูลที่เป็นความลับ หรือการรักษาความลับตามหน้าที่การงาน หากไม่ได้รับคำสั่งปลดปล่อยให้พ้นจากภาระหน้าที่ในการรักษาความลับจากศาลหรือพนักงานอัยการ (มาตรา 180 § 1) การสอบปากคำที่เกี่ยวข้องกับความลับของพนักงานจดทะเบียน,ความลับของทนายความ,ความลับของที่ปรึกษาด้านภาษี,ความลับทางการแพทย์,ความลับทางสถิติหรือทางข่าวสารวิชาการจะทำได้ต่อเมื่อมีความจำเป็นและไม่สามารถพิจารณาตัดสินได้จากสภาพการณ์ที่ยึดถือตามหลักฐานอื่นได้เท่านั้น (มาตรา180 § 2) การปลดปล่อยนักข่าวจากภาระหน้าที่ในการรักษาความลับจะไม่รวมถึงการระบุตัวตนของผู้เขียนข่าวที่ถูกเผยแพร่, หนังสือถึงสำนักงานหนังสือพิมพ์หรือบุคคลที่ได้สำรองข้อมูลไว้ ถ้าไม่ใช่กรณีที่เกี่ยวข้องกับอาชญากรรมซึ่งมีระบุถึงหน้าที่ในการเปิดเผยต่อสาธารณะ (มาตรา 180 § 3 และ § 4) ในกรณีเหล่านี้ ศาลจะไต่สวนพยานด้วยการพิจารณาคดีอย่างเป็นความลับ (มาตรา 181 § 1)

6. บุคคลที่ใกล้ชิดที่สุดกับผู้ต้องหา (เช่น คู่สมรส,บิดา มารดา,บุตร และบุคคลที่พักอาศัยอยู่ร่วมกัน) สามารถปฎิเสธการให้การเป็นพยานได้ พยานที่ถูกกล่าวหาว่ามีส่วนสมรู้ร่วมคิดในการก่ออาชญากรรมในคดีอื่นที่อยู่ระหว่างการสืบสวนก็มีสิทธิ์ปฏิเสธการให้การเป็นพยานได้เช่นกัน (มาตรา 182 § 1 และ § 3) พยานอาจใช้สิทธิ์ในการปฏิเสธการให้การเป็นพยานได้จนกว่าจะเริ่มการไต่สวนครั้งแรกในกระบวนการทางศาล; ในกรณีเช่นนี้ ข้อมูลการให้การเป็นพยานที่ยื่นไว้ก่อนหน้านี้จะไม่สามารถนำมาเป็นหลักฐานได้ (มาตรา 186 § 1)

7. พยานอาจปฏิเสธการตอบคำถามได้ หากการกระทำดังกล่าวอาจทำให้พยานหรือบุคคลใกล้ชิดมีส่วนรับผิดชอบทางอาชญากรรม (มาตรา 183 § 1) เจ้าหน้าที่อาจยกเว้นพยานที่ยังมีความสัมพันธ์ส่วนตัวใกล้ชิดเป็นพิเศษกับผู้ต้องหาจากการให้การเป็นพยาน หรือตอบคำถามต่างๆ(มาตรา 185) พยานอาจร้องขอให้การไต่สวนเป็นความลับได้หากเนื้อหาหรือการให้การเป็นพยานอาจทำให้พยานหรือบุคคลใกล้ชิดได้รับความอับอาย (มาตรา 183 § 2)

8. พยานที่มีอายุต่ำกว่า 15 ปี และให้การเป็นพยานเกี่ยวกับความผิดทางอาญาที่มีการใช้ความรุนแรงหรือการข่มขู่คุกคาม การล่วงละเมิดทางเพศหรือความผิดอาญาเกี่ยวกับครอบครัว หรือเป็นเหยื่อของคดีอาญาเกี่ยวกับเสรีภาพจะถูกไต่สวนโดยศาลเพียงครั้งเดียวเท่านั้น โดยจะกระทำในห้องที่เหมาะสมและสภาพแวดล้อมเป็นมิตร การไต่สวนจะถูกบันทึกไว้ การไต่สวนพยานสามารถทำผ่านการประชุมทางวีดีโอได้เช่นกัน โดยน้อยครั้งมากที่พยานจะถูกไต่ส่วนซ้ำอีกครั้ง (มาตรา 185a, มาตรา 185b และ มาตรา 185d)

1) ในกรณีที่ไม่มีหลักเกณฑ์ทางกฎหมายอื่น ข้อความในเครื่องหมายวงเล็บบ่งชี้ถึงมาตราที่เกี่ยวข้องตามกฎหมายฉบับวันที่ 6 มิถุนายน พ.ศ. 2540 - ประมวลกฎหมายวิธีพิจารณาความอาญา (วารสารกฏหมายฉบับที่ 89, รายการ 555 ตามที่แก้ไข)

9. พยานที่เป็นเหยื่อของการข่มขืนหรือการล่วงละเมิดทางเพศจะถูกไต่สวนโดยศาลและเมื่อรายงานถึงอาชญากรรม พยานจะให้ข้อมูลและหลักฐานที่สำคัญที่สุดต่อตำรวจและพนักงานอัยการเท่านั้น การไต่สวนดังกล่าวจะถูกบันทึกไว้ ในกรณีที่ต้องสอบปากคำซ้ำตามคำร้องขอของพยานจะทำผ่านการประชุมทางวีดีโอเท่านั้น

(มาตรา 185c § 2 และ § 3)

10. ที่อยู่ที่พักอาศัยและที่ทำงานของพยานจะไม่ถูกเปิดเผยในแฟ้มคดี โดยสามารถเปิดเผยได้เป็นบางโอกาสเท่านั้น (มาตรา 148 § 2a-2c) เจ้าหน้าที่ต้องเก็บข้อมูลระบุตัวตนของพยานไว้เป็นความลับในกรณีที่เป็นอันตรายต่อชีวิต สุขภาพ เสรีภาพ หรือทรัพย์สินที่มีมูลค่าอย่างมีนัยสำคัญของพยานหรือบุคคลใกล้ชิด (พยานที่ไม่ทราบตัวตน, มาตรา 184)

11. ในกรณีที่มีการข่มขู่คุกคามชีวิต หรือสุขภาพของพยานหรือบุคคลใกล้ชิด พยานและบุคคลใกล้ชิดจะได้รับการปกป้องคุ้มครองจากตำรวจในระหว่างการดำเนินการพิจารณาคดี และหากมีความเสี่ยงสูงพวกเขาจะได้รับการคุ้มครองหรือความช่วยเหลือเป็นการส่วนตัวในเรื่องสถานที่พัก การร้องขอความคุ้มครองจะต้องแจ้งไปยังผู้บังคับการตำรวจภูธรประจำจังหวัด ผ่านเจ้าหน้าที่ผู้มีอำนาจในการสอบสวนหรือศาล (มาตรา 1-17 ของกฎหมายฉบับลงวันที่ 28 พฤศจิกายน พ.ศ. 2557 เรื่องการคุ้มครองและการช่วยเหลือเหยื่อและพยาน,วารสารกฏหมายปี พ.ศ. 2558 รายการที่ 21)